ગુજરાતમાં છેલ્લા ૨૦ વર્ષના ભાજપના શાસન બાદ રાજકારણ અને લોકશાહીની પરિભાષા બદલાઈ ગઈ છે અને લોકો દ્વારા લોકો માટે ચાલતી લોકશાહીને બદલ પાંચ પચીસના હિતમાં સમગ્ર સમાજને હોમી દેવા જેવા નિર્ણયો લેવાતા રહ્યા છે જેમાં સરકારી નોકરિયાતોની કનડગતનો મુદ્દો અહમ છે,સરકારની કનડગતને કારણે શિક્ષક તરીકેની નોકરી છોડી મોરબી જિલ્લા પ્રાથમિક શિક્ષક સંઘના વિજયભાઈ સરડવાએ વિશાળ પ્રજાહિતમાં રાજકીયક્ષેત્રે ઝંપલાવી લોકોની ખરા અર્થમાં સેવા કરવા અને લોકશાહીના મૂલ્યોનું જતન કરવા દેશના સૌથી જુના કોંગ્રેસપક્ષ સાથે નાતો જોડી આગામી વિધાનસભા ચૂંટણી માટે માળીયા-મોરબી બેઠક માટે ધારાસભ્ય તરીકે ટીકીટ માંગી છે.